NYPD Blue

NYPD Blue er en amerikansk kriminal- og dramaserie som gikk på ABC fra 1993 til 2005. Serien handlet om etterforskningsavdelingen ved det fiktive 15. politidistrikt i New York-politiet. Den ble en av de lengstlevende krimseriene i USA. Den fikk kritikk for sin bruk av, ihvertfall etter amerikanske kringkastingsnormer, grovt språk og en del nakenhet. Utvidet bruk av håndholdt og ustødig kamera er også et av seriens varemerker.

I Norge ble serien sendt på TV 2 fra 1994.

 Handlingsreferat 
 Sesong 1 
John Kelly og Andy Sipowicz arbeider som etterforskere sammen i New York. Sipowicz er en alkoholiker, som drikker både på jobben og utenfor tjenesten. Hans atferd forårsaker tvil om at partnerskapet mellom Kelly og Sipowicz kommer til å vare særlig mye lenger. Kelly blir stadig mer irritert på grunn av Sipowicz sin oppførsel. I tillegg til alkoholismen, oppfører seg Sipowicz ofte veldig negativ, fiendtlig og homofobisk.

I den aller første episoden blir Sipowicz skutt av en mistenkt, som han hadde angrepet og ydmyket tidligere. Dette fører til at han forsøker å kvitte seg med alkoholen, og redde jobben. Deres sjef, Arthur Fancy, slår Kelly sammen en annen ung politimann - James Martinez. Kellys personlige liv er like vanskelig som hans profesjonelle liv. Han går motvillig gjennom en skilsmisse fra hans kone, Laura. Han er samtidig i forhold med en annen politibetjent, Janice Licalsi.

For å komplisere saken ytterligere er Licalsis far også ansatt i politiet. Men han står samtidig på lønningslisten til mafia-sjefen Angelo Marino. Licalsi, i et forsøk på å beskytte faren sin, har blitt beordret til å drepe Kelly. I stedet myrder hun Marino, og konsekvensene risikerer å skade både Kelly og Licalsi. I mellomtiden forsøker Sipowicz å bli nykter, og begynner et forhold til Sylvia Costas. Samtidig begynner en annen etterforsker, Greg Medavoy, en gift ektemann, en affære med deres nye administrative assistent, Donna Abandando.

 Sesong 2 
Licalsi blir funnet skyldig i drapet på Marino, og får to års fengsel. På grunn av Kellys forhold med Licalsi, og fordi det blir antatt han holdt tilbake bevis som kunne ha gitt henne en lengre straff, blir Kelly overført til et annet område. Han velger deretter å forlate avdelingen fullstendig. Han blir erstattet av Bobby Simone, en enkemann hvis tidligere jobb var som sjåfør for en politi-kommissær. Sipowicz er i et forhold med Sylvia, og dette fører til ekteskap. Han ber derfor Simone om å være hans forlover under bryllupet.

Etter en affære med en journalist, som han mistenker har brukt informasjon som han avslørte for henne etter et intimt øyeblikk for å øke hennes egen karriere, begynner Simone et forhold til en annen politibetjent - Diane Russell. Sipowicz, som igjen sliter med alkoholisme, forstår av Russells oppførsel at hun også har et alkohol-problem. Diana begynner å gå til møter gjennom Anonyme alkoholikere.

 Sesong 3 
I begynnelsen av sesongen blir Sylvia gravid med Andys barn. En gutt, Theo, blir født mot slutten av sesongen. Dette står i kontrast til skjebnen som venter Sipowicz sin eldre sønn, Andy Jr., som kunngjør at han planlegger å slutte seg til politiet i Hackensack, New Jersey, etter å ha blitt utskrevet fra U.S. Air Force på grunn av en skade. Andy Jr. blir deretter skutt og Simone dreper morderne til Andy Jr. i selvforsvar når hun forsøkte å arrestere disse morderne.

Bobby og Diane fortsatte å møte hverandre. Diane begynner å drikke igjen, når hennes voldelige far slår moren hennes. Faren hennes blir til slutt myrdet, og moren blir politiets viktigste mistenkte. James Martinez og en ny etterforsker, Adrienne Lesniak, innleder en affære, men Lesniak avbryter senere forholdet, fordi hennes siste forhold til en politimann endte katastrofalt. Lesniak forlater til slutt hele avdelingen.

 Sesong 4-5 
Gina Colon (spilt av Lourdes Benedicto) blir skrevet inn i TV-serien, og gifter seg til slutt med Martinez. Etterforsker Jill Kirkendall (spilt av Andrea Thompson) er i et forhold med Russell. Sipowicz har blitt diagnostisert med prostatakreft. Forholdet mellom Simone og Russell går opp og ned, og inkluderer blant annet Russells avsløring om at hun hadde blitt seksuelt misbrukt som barn av faren hennes.

 Sesong 6-8 
Etter å ha giftet seg med Russell, dør Simone på grunn av hjerte-problemer, og en påfølgende infeksjon forårsaket av komplikasjoner etter en hjerte-transplantasjon. En ny etterforsker, Danny Sorenson (spilt av Rick Schroder) ankommer TV-serien. Ytterligere to viktige hendelser finner sted i løpet av sesong seks: Dolores Mayo (spilt av Lola Glaudini) dør på grunn av en heroin-overdose. I tillegg dør Sylvia Costas, som ved et uhell blir skutt under en rettssak.

 Sesong 9-12 
Den neste sesongen begynner med at liket etter den savnede Danny Sorenson blir oppdaget. John Clark Jr. (spilt av Mark-Paul Gosselaar) blir forfremmet til etterforsker etter hans heroiske handlinger i en skuddveksling som endte med dødsfallet til drapsmannen som hadde myrdet Danny Sorensen og en annen undercover føderal agent. Sipowicz blir også forfremmet omtrent samtidig. I løpet av sesong ni blir en ny etterforsker introdusert: Rita Ortiz.

Sesongen hadde et kontinuerlig fokus på Sipowicz som en av de viktigste hovedpersonene. Romantikk utviklet seg mellom Sipowicz og Connie McDowell. De gifter seg til slutt, og etter å ha adoptert datteren til McDowells søster (etter søsteren ble drept av ektemannen hennes, Connies svoger) og de får senere deres eget barn. Rodriguez blir skrevet ut halvveis i den 11. sesongen, etter at han blir skutt og nesten drept. Eddie Gibson erstatter Rodriguez som avdelingens kommandør.

I de aller siste episodene dreide historiene seg om den forestående pensjonist-tilværelsen til etterforsker Medavoy. Sipowicz blir forfremmet, og senere overtar han kommandoen over hele avdelingen.

Rolleliste
 Rolle  Skuespiller Andy Sipowicz (1994–2005)  Dennis Franz Bobby Simone (1994–1998)  Jimmy Smits John Clark jr. (2001–2005)  Mark-Paul Gosselaar Danny Sorenson (1998–2001)  Rick Schroder John Kelly (1993–1994)  David Caruso Greg Medavoy (1994–2005)  Gordon Clapp James Martinez (1993–2000)  Nicholas Turturro Arthur Fancy (1993–2001)  James McDaniel Tony Rodriguez (2001–2004)  Esai Morales Diane Russell (1995–2001)  Kim Delaney Connie McDowell (2001–2004)  Charlotte Ross Rita Ortiz (2001–2005)  Jacqueline Obradors Jill Kirkendall (1997–2000)  Andrea Thompson Baldwin Jones (2000–2005)  Henry Simmons John Irvin (1999–2005)  Bill Brochtrup Sylvia Costas (1994–1999)  Sharon Lawrence Janice Licalsi (1993–1994)  Amy Brenneman Laura Hughes (1993–1994)  Sherry Stringfield Thomas Bale (2004–2005)  Currie Graham Laura Murphy (2004–2005)  Bonnie Somerville

Referanser

Eksterne lenker


Kategori:Politi-TV-serier fra USA
Kategori:Krimserier fra USA
Kategori:Dramaserier fra USA
Kategori:TV-produksjoner på ABC
Kategori:TV-produksjoner fra USA, fra 1990-årene
Kategori:TV-produksjoner fra USA, fra 2000-årene